CELEX: 31992R3550
Language: ro
Date: 1992-12-09 00:00:00
Title: Regulamentul (CEE) nr. 3550/92 al Comisiei din 9 decembrie 1992 de modificare a Regulamentului (CEE) nr. 3149/92 de stabilire a normelor de punere în aplicare a furnizării de alimente din stocurile de intervenție pentru persoanele cele mai defavorizate din Comunitate

03/Volumul 11
            
            
               RO
            
            
               Jurnalul Ofícial al Uniunii Europene
            
            
               215
            
         31992R3550
   
               L 361/19
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3550/92 AL COMISIEI
   
   din 9 decembrie 1992
   de modificare a Regulamentului (CEE) nr. 3149/92 de stabilire a normelor de punere în aplicare a furnizării de alimente din stocurile de intervenție pentru persoanele cele mai defavorizate din Comunitate
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 3730/87 al Consiliului din 10 decembrie 1987 de stabilire a regulilor generale aplicabile furnizării către anumite organizații de produse alimentare provenite din stocurile de intervenție și destinate distribuirii către persoanele cele mai defavorizate din Comunitate (1), în special articolul 6,
   întrucât articolele 6 și 7 din Regulamentul (CEE) nr. 3149/92 al Comisiei (2) fixează ratele standard care servesc ca bază pentru rambursarea costurilor de transport pentru produsele ce urmează să fie distribuite persoanelor celor mai defavorizate din Comunitate; întrucât este necesar să fie stabilite rate diferite pentru transportul în vehicule refrigerate și nerefrigerate; întrucât, în consecință, anexa II la regulamentul menționat trebuie modificată; întrucât această măsură trebuie să intre în vigoare la data aplicării Regulamentului (CEE) nr. 3149/92;
   întrucât măsurile prevăzute în prezentul regulament sunt în conformitate cu avizul tuturor comitetelor de gestiune,
   ADOPTĂ PREZENTUL REGULAMENT:
   Articolul 1
   Anexa II la Regulamentul (CEE) nr. 3149/92 se înlocuiește cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Comunităților Europene.
   
   Prezentul regulament se aplică de la 1 octombrie 1992.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 1992.
      
         
            Pentru Comisie
         
         Ray MAC SHARRY
         
         
            Membru al Comisiei
         
      
   
   
      (1)  JO L 352, 15.12.1987, p. 1.
   
      (2)  JO L 313, 30.10.1992, p. 50.
   ANEXĂ
   
      
         „ANEXA II
         COSTURI DE TRANSPORT
         Carne de vită, unt și alte produse (transport refrigerat):
         
                     —
                  
                  
                     pentru primii 200 de kilometri: 20,00 ECU/tonă,
                  
               
                     —
                  
                  
                     pentru fiecare kilometru în plus peste 200: 0,05 ECU/tonă.
                  
               Cereale și orez:
         
                     —
                  
                  
                     pentru primii 200 de kilometri: 5,50 ECU/tonă,
                  
               
                     —
                  
                  
                     pentru fiecare kilometru în plus peste 200: 0,02 ECU/tonă.
                  
               Ulei de măsline:
         
                     —
                  
                  
                     pentru primii 200 de kilometri: 20,00 ECU/tonă,
                  
               
                     —
                  
                  
                     pentru fiecare kilometru în plus peste 200: 0,04 ECU/tonă.
                  
               Lapte praf:
         
                     —
                  
                  
                     pentru primii 200 de kilometri: 10,00 ECU/tonă,
                  
               
                     —
                  
                  
                     pentru fiecare kilometru în plus peste 200: 0,04 ECU/tonă.
                  
               Alte produse:
         
                     —
                  
                  
                     pentru primii 200 de kilometri: 6,00 ECU/tonă,
                  
               
                     —
                  
                  
                     pentru fiecare kilometru în plus peste 200: 0,03 ECU/tonă.”